20. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 7843 της 24/24 Ιουν. 1982 (ΦΕΚ  Β΄ 437) Συγχώνευση Υπηρεσιακού και Υπηρεσιακού Πειθαρχικού Συμβουλίου του Ξενοδοχειακού Επιμελητηρίου της Ελλάδος. Έχοντας υπόψη: 1.Τις διατάξεις της παρ.2 του άρθρ.4 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» και της παρ.1 του άρθρ.11 του Νόμ. 1256/1982 «για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις», του Ν.Δ. 216/1974. 2.Τις διατάξεις τις σχετικές με τα υπηρεσιακά Συμβούλια και τα υπηρεσιακά - Πειθαρχικά Συμβούλια των Ν.Π.Δ.Δ. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας, ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: 1.Τα προβλεπόμενα, από τις διατάξεις του άρθρ.34 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων ΝΠΔΔ», των άρθρ.3, 4, 5 και 6 του από 23/31.12.55 Ν.Δ/τος «περί εφαρμογής του Υπαλληλικού Κώδικος επί των υπαλλήλων των Ν.Π.Δ.Δ.» και των άρθρ.146 και 165 του Νόμ. 1811/1951 «περί Κώδικος Καταστάσεως των δημοσίων διοικητικών υπαλλήλων», όπως αντικαταστάθηκαν με το άρθρ.11 παρ.1 του Νόμ. 417/1976 «περί επαναφοράς εν ισχύι των πειθαρχικών διατάξεων του Υπαλληλικού Κώδικος και τροποποιήσεως και  συμπληρώσεως αυτών» (άρθρ.7, 8, 9 και 221 του Κ.Π.Δ. 611/1977), και των άρθρ.30 και 37 του Νόμ. 993/1979 «περί του επί συμβάσει ιδιωτικού δικαίου προσωπικού του Δημοσίου κλπ.» Τριμελές και Πενταμελές Υπηρεσιακό και Υπηρεσιακό Πειθαρχικό Συμβούλιο του Ξενοδοχειακού Επιμελητηρίου της Ελλάδος συγχωνεύεται σε ένα ενιαίο συλλογικό όργανο με τον τίτλο «Υπηρεσιακό Συμβούλιο Υπαλλήλων του Ξενοδοχειακού Επιμελητηρίου της Ελλάδος». 2.Το ανωτέρω Συμβούλιο ορίζεται τριμελές και συντίθεται ως εξής: α)Από τον Πρόεδρο του Διοικητικού Συμβουλίου του Επιμελητηρίου ή τον Α΄ Αντιπρόεδρο του Δ.Σ. ή άλλο μέλος του Δ. Συμβουλίου ως Πρόεδρο. β)Ως μέλη του Συμβουλίου ορίζονται δύο μόνιμοι υπάλληλοι είτε του Υπουργείου Προεδρίας Κυβερνήσεως είτε του Ξενοδοχειακού Επιμελητηρίου της Ελλάδος, Κλάδου ΑΤ με 2ο βαθμό. 3.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές, με απόφαση του Υπουργού Προεδρίας Κυβερνήσεως, με διετή θητεία που αρχίζει από την 1η Ιανουαρίου. Με την ίδια απόφαση ορίζεται Γραμματέας του Συμβουλίου με τον αναπληρωτή του υπάλληλος του Ξενοδοχειακού Επιμελητηρίου της Ελλάδος 6ου τουλάχιστον βαθμού. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου. Κατά πρώτη εφαρμογή της παρούσας αποφάσεως η θητεία των μελών του Συμβουλίου λήγει την 31 Δεκεμβρίου 1983. Αναπληρωτής του Προέδρου ορίζεται ο Α΄ Αντιπρόεδρος του Δ.Σ. του Ξενοδοχειακού Επιμελητηρίου της Ελλάδος, ή άλλο μέλος του Δ.Σ. αυτού. Με την ΔΚ 6955/31 Μαρτ./21 Απρ. 1986 (ΦΕΚ Β΄ 213) απόφ. Υφ. Προεδρ. Κυβ. και Εθν. Οικονομίας, τροποποιήθηκε η άνω απόφαση ως προς τη σύνθεση του Τριμελούς Υπηρεσιακού και Υπηρεσιακού - Πειθαρχικού Συμβουλίου του Ξενοδοχειακού Επιμελητηρίου και ορίστηκε ότι το παραπάνω Συμβούλιο συντίθεται ως εξής: «α)Από τον Πρόεδρο του Διοικητικού Συμβουλίου του Επιμελητηρίου ή τον Α΄ Αντιπρόεδρο του Δ.Σ. ή άλλο μέλος του Δ. Συμβουλίου ως Πρόεδρο. β)Ως μέλη του Συμβουλίου ορίζονται δύο μόνιμοι υπάλληλοι είτε του Υπουργείο Εθνικής Οικονομίας είτε του Ξενοδοχειακού Επιμελητηρίου της Ελλάδος Κλάδου ΑΤ με 2ο βαθμό. 2.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές, με απόφαση του εποπτεύοντος Υφυπουργού Εθνικής Οικονομίας, με διετή θητεία που αρχίζει από την 1η Ιανουαρίου. Με την ίδια απόφαση ορίζεται Γραμματέας του Συμβουλίου με τον αναπληρωτή του υπάλληλος του Ξενοδοχειακού Επιμελητηρίου της Ελλάδος 6ου τουλάχιστον βαθμού. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου .Κατά την πρώτη εφαρμογή της παρούσας απόφα(Αντί για τη σελ. 214,11(γ) Σελ. 214,11(δ) Τεύχος Θ83 - Σελ. 93 Ξενοδοχειακό Επιμελητήριο της Ελλάδας 18.Ζ.β.18-20 σης, η θητεία των μελών του Συμβουλίου λήγει την 31.12.87. 3.Κατά τα λοιπά ισχύει η αριθ. 7843/24.6.82 απόφαση του Υπουργού Προεδρίας της Κυβέρνησης». 4.Του Συμβουλίου θα προεδρεύει ο Πρόεδρος του Δ.Σ. του Ξενοδοχειακού Επιμελητηρίου της Ελλάδος ή ο Α΄ Αντιπρόεδρος ή άλλο μέλος του Δ.Σ. αυτού. 5.Αναφορικά με τη λειτουργία του Συμβουλίου αυτού έχουν εφαρμογή οι διατάξεις των παρ.3 - 10 του άρθρ.3 του από 23/31.12.1958 Β.Δ/τος «περί εφαρμογής του Υπαλληλικού Κώδικος επί των υπαλλήλων Ν.Π.Δ.Δ.», των παρ.3 και 4 του άρθρ.159 του Νόμ. 1811/1951, όπως αντικαταστάθηκαν με το άρθρ.17 του Νόμ. 417/1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του υπαλληλικού κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της αποφάσεως αυτής. 